తపుక్ టకు

తపుక్ టకు అరుణాచల్ ప్రదేశ్ రాష్ట్రానికి చెందిన రాజకీయ నాయకుడు. ఆయన అరుణాచల్ ప్రదేశ్ శాసనసభకు సెప్ప ఈస్ట్ శాసనసభ నియోజకవర్గం నుండి మూడుసార్లు  ఎమ్మెల్యేగా ఎన్నికయ్యాడు.

రాజకీయ జీవితం
తపుక్ టకు అఖిల భారత తృణమూల్ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2009 అరుణాచల్ ప్రదేశ్ శాసనసభ ఎన్నికలలో సెప్ప ఈస్ట్ శాసనసభ నియోజకవర్గం నుండి ఎఐటిసి అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి టేమ్ ఫస్సాంగ్ పై 292 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత భారత జాతీయ కాంగ్రెస్ పార్టీలో చేరి 2014 అరుణాచల్ ప్రదేశ్ శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి లెలుంగ్ లింగ్ఫాపై 2,768 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. 

తపుక్ టకు పార్టీలో చేరి నేషనల్ పీపుల్స్ పార్టీలో చేరి, 2019 అరుణాచల్ ప్రదేశ్ శాసనసభ ఎన్నికలలో సెప్ప ఈస్ట్ శాసనసభ నియోజకవర్గం నుండి ఎన్‌పిపి అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి  ఈలింగ్ టల్లాంగ్ పై 29 ఓట్ల స్వల్ప మెజారిటీతో గెలిచి వరుసగా మూడోసారి ఎమ్మెల్యేగా ఎన్నికయ్యాడు. ఆయన 2019 అక్టోబర్ 16న ఎన్‌పిపి శాసనసభా నాయకుడిగా ఎన్నికయ్యాడు.

మూలాలు

వర్గం:అరుణాచల్ ప్రదేశ్ రాజకీయ నాయకులు
వర్గం:అరుణాచల్ ప్రదేశ్ వ్యక్తులు
వర్గం:2019 అరుణాచల్ ప్రదేశ్ శాసనసభ్యులు
వర్గం:2014 అరుణాచల్ ప్రదేశ్ శాసనసభ్యులు